تورکیه-‌ده سون 24 ساعات عرضینده داها 19 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده اؤز توییتر صحیفه‌سینده تورکیه-‌نین ساغلیق ناظیری فخرالدین قوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 5 مین 710 نفره چاتیب.
اونون سؤزلرینه گؤره، اؤلکه‌ده 996 یئنی یولوخما حالی قئیده آلینیب، یولوخان‌لارین عمومی سایی 231 مین 869 نفره چاتیب.
ناظیر علاوه ائدیب کی، اؤلکه‌ده کروناویروس‌دان ساغالان‌لارین عمومی سایی 215 مین 516 نفر تشکیل ائدیر.
